JEDINSTVENI DOKUMENT
Zaštićena oznaka porijekla Jadransko zaleđe
	Datum prijema (DD/MM/GGGG) (popunjava nadležna institucija)
	

	Broj stranica (max. 5 uključujući ovu stranicu)
	4 (četiri)

	Jezik na kojem se podnosi zahtjev* 
	crnogorski

	Djelovodni broj (popunjava nadležna institucija)
	

	
	

	Podnosilac Zahtjeva
	

	Ime fizičkog lica ili naziv pravnog lica 
	„SK LAND - INVEST“

	Puna adresa (naziv ulice i broj, mjesto/grad i poštanski broj, država)
	Crna Gora, Kotor, Mirac bb 

	Pravni status, veličina i sastav (u slučaju pravnog lica)
	Društvo s ograničenom odgovornošću

	Državljanstvo*
	

	Telefon, faks, e-mail 
	Tel.: ++382 69 045 258  E-mail:  sk.landinvest@gmail.com

	
	

	Posrednik*
	

	Država*
	Crna Gora

	[bookmark: _Hlk237029513]Nadležno kontrolno tijelo* 
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu

	Puna adresa (naziv ulice i broj, mjesto/grad i poštanski broj, država)*
	Rimski trg br. 46
81000 Podgorica
Crna Gora

	Telefon, faks, e-mail* 
	Tel. +382 20 234 105


	Naziv oznake za registraciju 
	Jadransko zaleđe

	Vrsta oznake 
	oznaka porijekla* 
	Zaštićena oznaka porijekla

	
	geografska oznaka*
	

	Tradicionalni izraz koji se navodi uz naziv oznake porijekla ili geografske oznake
	

	
	

	Vrsta proizvoda od grožđa
	vino

	Opis proizvoda (analitička i organoleptička svojstva)
  Opis glavnih tipova vina prema boji
 Bijela vina
Bijela vina ove podregije karakterizira umjereni alkohol, svijetlo žuto-zelena boja, izražena bistrina i sjaj. Odlikuje ih kompleksan, voćni miris s dominantnim aromama jabuke i kruške, uz note ananasa te diskretne kremaste nijanse razvijene tijekom petomjesečnog odležavanja na finom talogu. Na nepcu je puno, harmonično i dobro izbalansirano, sa srednje do punijim tijelom, osvježavajućom kiselošću i umjerenim sadržajem alkohola. Završetak je čist, dugotrajan i voćno-mineralnog karaktera, što vinu daje izraženu svježinu. 
 Roze vina
Rosé vina podregije Jadransko zaleđe karakterizira nježna ružičasta boja, izražena bistrina i svjež, voćni aromatski profil. Najčešće pokazuju arome crvenog bobičastog voća, uz moguće cvjetne i diskretne kremaste note koje proizlaze iz odležavanja na finom talogu. Na nepcu su elegantna, suha i osvježavajuća, s umjerenim sadržajem alkohola, živom kiselošću te laganim do srednje punim tijelom. Kratka maceracija i vinifikacija u inertnim uvjetima omogućuju očuvanje svježine, sortnih aroma i prepoznatljive voćnosti, dok odležavanje na finom talogu doprinosi boljoj teksturi i kompleksnosti vina. Ovakva vina odlikuje harmoničnost, pitkost i čist, hrskav završetak.
 Crvena vina
Crna vina podregije Jadransko zaleđe karakteriziraju harmoničan odnos između sadržaja šećera i kisjelina, duboka rubinsko-crvena boja, izražena bistrina te intenzivan voćni aromatski profil u kojem prevladavaju note tamnog i šumskog voća, osobito kupine i borovnice. Na nepcu su suha, bogata i dobro strukturirana, srednje punog do punog tijela, s umjerenim sadržajem alkohola te izraženim, ali zrelim i skladno uklopljenim taninima koji mogu pokazivati blago rustikalan karakter. Odlikuju ih dobra ravnoteža između voćnosti, svježine i fenolne strukture, uz srednje dug do dugotrajan završetak.

	  Posebni enološki postupci (neobavezno)
	

	  Razgraničenje geografskog proizvodnog područja
Subregion Jadransko zaleđe obuhvata katastarske opštine u administrativnim opštinama: 
- Herceg Novi: Babunci, Bijelske Kruševice, Hercegnovske Kruševice, Kameno, Mrkovi, Podi, Radovanići, Sasovići, Kuti, Mojdež, Mokrine, Sutorina i Zabrđe; 
- Kotor: Kavač, Muo II, Orahovac II, Prčanj II, Krivošije Donje, Ledenice Donje, Ledenice Gornje, Morinj, Škaljari II i Stoliv II; 
- Tivat: Bogdašići, Gornja Lastva, Mrčevac, Krašići, Lepetane i Tivat; 
- Budva: Buljarica II, Pobori, Reževići II, Kruševica i Maine; i
- Bar: Bartula, Dabezići, Dobra Voda, Pečurice, Stari Bar, Tuđemili, Turčini, Velje Selo, Zaljevo i Zupci. 
Njega čine veći broj vinogradarskih oaza koje se nalaze na višim nadmorskim visinama regiona Crnogorsko primorje. 
Pod vinogradarskom oazom podrazumijeva se usko (uglavnom malo) vinogradarsko geografsko proizvodno područje, koje se geografski ne graniči sa ostalim djelovima subregiona kome pripada.
Ovom subregionu pripadaju sljedeće vinogradarske oaze: Dapčevići – Grdovići, Podi, Stari Bar – Turčini, Tuđemili, Gradac, Ugao, Brda, Lapčići, Viškovići - Zečevo Selo, Mirac, Ježević, Veljinići, Ledenice, Knežlaz, Poljice, Bakoči - Lastva – Repaji, Mokrine, Luštica i Vrmac. 


	  Maksimalni prinosi po hektaru
Struktura vinograda po pitanju broja čokota po hektaru subregiona Jadransko zaleđe je različita i uglavnom se kreće od 3.300 do 5.000 čokota po hektaru, sa 2,5kg/čokotu. Maksimalni dozvoljeni prinos i u veoma povoljnim godinama je 14.000kg/ha, kada je dozvoljeno uvećanje prinosa za dodatnih 0.3 kg/čokotu, s tim da ne dođe do promjene kvaliteta grožđa i promjene kvaliteta i karakteristika vina datog područja u odnosu na prosječne vrijednosti.


	[bookmark: _Hlk237029486]   Glavne sorte vinove loze upotrijebljene u proizvodnji
Vranac, Kratošija, Cabernet Sauvignon, Cabernet Franc, Syrah, Merlot, Chardonnay, Riesling Italico, Malvasia, Sauvignon, Traminac, Viognier, Žižak i Župljanka.

	   Povezanost s geografskim područjem (opisati poseban kvalitet  proizvoda, ugled i dr. karakt. koje se mogu  pripisati tom geog. porijeklu)
Uzročno-posledična povezanost: istorija
Na obali Jadranskog mora, kao i u njegovom zaleđu, vinogradarstvo su unapređivali i Rimljani, koji su ostavili mnoge zapise i dokaze o načinu uzgoja, sortimentu i njezi loze. Pojedini termini koji se i danas koriste u Crnoj Gori latinskog su porijekla: mošt ili šira (lat. mostum), kada (lat. cadus), bačva (lat. bicus), kosijer (lat. cossero), bokal (lat. poculum), konoba (lat. conoba). O postojanju trgovine i velikih tereta s vinom na brodovima, dokazuju artefakti pronađeni  u Bokokotorskom zalivu. Među amforama iz I i II vijeka, bila je smještena lozovina, koja je služila kao amortizer, a sačuvana je zahvaljujući mulju koji ih je konzervirao.
Nakon naseljavanja Slovena, oni prihvataju vinovu lozu i nastavljaju proizvodnju vina i u srednjem vijeku, posebno u okruženju manastira. Krajem XII i početkom XIII vijeka u pojedinim gradovima, statuti precizno regulišu gajenje vinove loze i proizvodnju vina. U hrisovulji Ivana Crnojevića (XV vijek) postoje podaci o svojinskim odnosima: zemlja, vinogradi, vodenice i dr. 
U godinama prije i nakon stacanja nezavisnosti (1878. god.) započinje organizovaniji rad na širenju i unapređenju vinogradarstva u Crnoj Gori. Otvaraju se prve škole, osnivaju zadruge, rasadnici, ogledna imanja. Naredba Knjaza Nikole iz 1890. godine - "da svaki crnogorski vojnik iz onih mjesta, gdje može roditi loza, usadi ove godine po 200 loza" i da "porodice, koje od dobre volje usade te godine 2.000, neće plaćati za 10 godina porez državi na lozu" – znatno je podstakla razvoj vinogradarstva. 
Brojni strani istraživači i putopisci: Bajron, Rovinski, Kuba, Kaper, Hasert, Bulić, obilazili su vinogradarska područja Crne Gore i ostavili značajna pisana svjedočanstva o proizvodnji grožđa i vina. 
Na zahtjev Viale tadašnjoj crnogorskoj vladi (1905), Petar Plamenac daje kratak opis Vranca, Kratošije i Krstača, koji poznati francuski ampelografi, Viala i Vermorel, navode u sedmom tomu njihove Ampelografije.
Uzročno-posledična povezanost: klima 
[bookmark: _GoBack]S obzirom da se subregion Jadransko zaleđe nalazi u blizini Jadranskog mora, ono ima određeni uticaj na djelimično ublažavanje visoke temperature tokom toplih ljetnjih mjeseci, povećanje difuzne svjetlosti na strmim terenima prema obali, kao i djelimično povećanje relativne vlažnosti vazduha. Pored toga Jadransko more utiče na smanjenje mraznih dana tokom zimskih mjeseci i na povećanje prosječne srednje dnevne temperature tokom jesenjih mjeseci. Na taj način vodena površina Jadrana djelimično utiče na produženje vegetacionog perioda vinove loze u ovom vinogradarskom području. Uticaj Jadranskog mora se ogleda i kroz prisustvo vjetrova, kao što je Jugo (Široko) koji tokom ljetnjih mjeseci umanjuje posledice suše povećavajući vlažnost vazduha, ali tokom jeseni iz pravca mora donosi veliku količinu padavina.
U najvećem dijelu ovog subregiona preovlađuje srednja godišnja temperatura vazduha u intervalu od 12ºC do 14ºC. Srеdnjа tеmpеrаturа vаzduhа subregiona Jadransko zaleđe najniža je u јаnuаru (4,4-4,8ºC), а nајvišа tоkоm avgusta (21-22,2ºC). Srеdnjа minimalna vegetaciona temperatura vazduha je od 10-14ºC. Najveći dio ovog vinogradarskog područja ima srednju maksimalnu godišnju temperaturu vazduha od 16-18ºC, dok je srednja maksimalna vegetaciona temperatura vazduha (Tx) (april - oktobar) u najvećem dijelu subregiona 22-24ºC.
Subregion Jadransko zaleđe, posebno dio iznad Bokokotorskog zaliva ima veoma veliku količinu padavana tokom godine. Najveća je u vinogradarskim oazama koje se nalaze u sjevernom dijelu ovog subregiona. Karakterističan je mediteranski režim padavina, s nejednakim rasporedom padavina tokom godine. Procentualno najviše dana sa padavinama jednakim i iznad 1mm imaju april, maj i decembar, a najmanje jul, avgust i septembar. Najveća godišnja suma padavina u ovom subregionu je od 3.000-4.000mm u oazama Ledenice, Poljice i Knežlaz, a najveća suma padavina u periodu vegetacije u ovom oazama je od 1.200-1.500mm. Srednja relativna vlažnost vazduha u okviru subregiona Jadransko na godišnjem nivou je  od 70%-75% i povoljna je tokom perioda porasta i sazrijevanja grozdova. 
Subregion Jadransko zaleđe ima dovoljno sunčeve svjetlosti za normalan rast vinove loze, postizanje odlične rodnosti okaca, cvjetanje, oplodnju i sazrijevanje grožđa. U vinogradarskim oazama, na višim nadmorskim visinama (iznad 500m) na padinama Lovćena, Dobraštice, visoravni Krivošije, Vrmac, Mrdovi, Maine, Paštrovske gore, Rumije i Lisinja, izražen je uticaj nadmorske visine na klimatske parametre u smislu opadanja temperature, a time i na skraćenje vegetacionog perioda, što utiče smanjenje sadržaja šećera, a povećanje sadržaja kisjelina u grožđu. 
S obzirom da najveći dio ovog vinogradarskog područja ima umjerenu do toplu klimu (Tgs), subregion Jadransko zaleđe ima potencijal za uspješno gajenje, odnosno sazrijevanje grožđa bijelih sorti vinove loze, prije svega zbog uslova za dobru očuvanost svježine i živahnosti kisjelina i aromatskog kompleksa. Takođe, svježe noći i hladne vazdušne mase s mora izuzetno pogoduju razvoju dubokog aromatskog komleksa i postizanju harmoničnog odnosa između sadržaja šećera i kisjelina i kod crvenih vinskih sorti  
Na osnovu klimatskih podataka i bioklimatskih indeksa, pretežno zastupljene II/B klimatske vinogradarsko - vinarske zone, umjerene (HI-1) i umjereno tople klime (HI+1), svježe noći – cool nights (CI+1), a na određenim višim dijelovima hladne noći – cold nights (CI+2);  ovo područje ima potencijal za proizvodnju vina s umjerenim do umjereno višim sadržajem stvarnog alkohola, umjereno višim kisjelinama i pretežno umjerenim do umjereno višim sadržajem ekstrakta.
Hladnije i vlažne vazdušne mase iznad mora sprečavaju visoke skokove šećera i omogućavaju proizvodnju visoko aromatičnih, svježih vina s umjerenim sadržajem alkohola. Takođe, hladni planinski vjetrovi noću, pogoduju očuvanju kisjelina. Crveno vino je izuzetno harmonično, s dubokom ekstrakcijom boje i strukturiranim, blago rustičnim taninima.
Uzročno-posledična povezanost: geologija/zemljište
U vinogradarskim oazama na obroncima planina u jadranskom zaleđu, krečnjačko zemljište direktno utiče na visoku prirodnu kisjelost. Pedološka strukturu vinogradarskih oaza čine: 60% kambisol, 24% crvenica – terra rossa i 16% rendzine.  Svježina i živahne kisjeline u kombinaciji s niskim pH daju bijelim i roze vinima hrskavi, kredasti (kameniti) ton, koji se senzorno opisuje kao mineralnost. Bijela i roze vina s fliša karakteriše glatka tekstura, umjereni alkohol, visoki ekstrakt i prepoznatljive arome citrusa i breskve.
Uzročno-posledična povezanost: antropogeni faktor 
Blizina Jadranskog mora i planinske južne ekspozicije, sudar toplog morskog i svježeg planinskog vazduha, imaju presudni uticaj kako na pedo-klimatske karakteristike, tako i na prirodnu floru, način života, navike i ekonomske aktivnosti ljudi u Jadranskom zaleđu. Turizam i poljoprivreda osnovne su djelatnosti, a najfinija karika između njih je proizvodnja vina. Brižno njeguju ambijetalne mediteranske specifičnosti i poštuju milenijumsku tradiciju proizvodnje vina. Prirodna populacija čempresa, lovora, ruzmarina, žukve, zove, pelima, kao i uzgajani citrusi, masline i nar utiču na aromatski kompleks i buke njihovih vina. Vinogradi, koji svoj vijek provode između dva plavetnila, u izobilju sunca i svježine s mora, uz produženje difuzne svjetlosti zbog refleksije s površine mora i koji se hrane na zemljištu čija geološka osnova snažno utiče na mineralnost vina, sigurno da su predmet posebne njege ljudi u ovom području, koji s ponosom njeguju bogato vinsko nasljeđe i tradiciju i više nego dovoljan razlog da se normativno zaštiti oznaka porijekla vina subregiona Jadransko zaleđe.
Prirodna obilježja Jadranskog zaleđa dodatno naglašena ljudskim djelovanjem te uz uvažavanje tradicije u proizvodnji i čuvanju vina, jedinstvena su, a time i ključna za precizno definisanje tog područja, odnosno za zaštitu podrijetla specifične, autentične kvalitete proizvoda s tog područja.
Pretežno strmi tereni u ovom vinogradarskom području ukazuje na veoma otežane uslove i visoke troškove za pripremu zemljišta, terasiranje i obradu vinograda. Budući da su vinogradarske parcele male površine, manje od 0,5ha, a u cilju očuvanja kvaliteta grožđa namijenjenog proizvodnji vina sa oznakom porijekla, sve agrotehničke i ampelotehničke mjere obavljaju se ručno uz maksimalno poštovanje principa očuvanja životne sredine.
Svе fаzе prоizvоdnjе vinа, uključujući i punjеnjе u оriginаlnоm pаkоvаnju, оbаvlјајu se u grаnicаmа vinogradarske oaze. Mala udaljenost između vinograda i vinarija, omogućava očuvanje kvaliteta i karakteristika vina i оbеzbeđivanje slеdlјivоsti i еfikаsnоsti kоntrоlе proizvodnje vina sa oznakom porijekla. U proizvodnji vina nastoji se da se postojeće specifičnosti i autentičnost podneblja što vjernije pretoče i očuvaju u vinu.


	[bookmark: _Hlk236159260]Veća ili manja geografska cjelina (neobavezno)
	Nazivi manjih geografskih područja koji se mogu navoditi na etiketi su nazivi sljedećih vinogradarskih oaza:
Dapčevići – Grdovići, Podi, Stari Bar – Turčini, Tuđemili, Gradac, Ugao, Brda, Lapčići, Viškovići - Zečevo Selo, Mirac, Ježević, Veljinići, Ledenice, Knežlaz, Poljice, Bakoči - Lastva – Repaji, Mokrine, Luštica i Vrmac.

	Dodatni objektivni zahtjevi i uslovi Udruženja, koje će koristiti zaštićenu oznaku 
(neobavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
Ograničenja u pogledu stavljanja vina na tržište:
Vino sa zaštićenom oznakom porijekla proizvedeno primjenom postupka „odležano u drvenom buretu“, „barik“ ili „barrique“ može se staviti u promet najranije 01. aprila druge godine nakon godine berbe.

	Upućivanje na objavu Specifikacije proizvoda
	www.minpolj.gov.me

